எடுத்துக்காட்டாக, நாம் ஒருவகை மீனின் (கட்லா) எடையைப் பற்றி அறிந்துகொள்ள வேண்டியிருந்தால், இந்த ஆய்வின் புள்ளிவிவரத் தொகை .இப்புவியில் உள்ள கட்லா மீன்களின் தனித் தனி எடைகள் அனைத்தையும் உள்ளடக்கும். புரிந்து கொள்ளவேண்டியது, இந்த புள்ளிவிவரத் தொகை, அனைத்து கட்லா மீன்களின் எடைகளே தவிர அனைத்து கட்லா மீன்கள் அல்ல. இவ்வுலகில் எத்தனை கட்லா மீன்கள் உள்ளனவோ அத்தனை எடைகள் இருக்கும். நம் நோக்கம் பூமியிலுள்ள அத்தனை கட்லாக்களின் எடை பற்றியதல்ல; இந்தியாவில் தமிழ்நாட்டிலுள்ள ஒரு குறிப்பிட்ட ஏரியில்  வாழும் கட்லா மீன்களின் எடையைப் பற்றி மட்டும் அறிந்துகொள்வதுதான். ஆகவே, நாம் தொகை என்று குறிப்பிடும்போது, அதை மிகத்தெளிவாக வரையறுக்கவேண்டும். அதாவது, மாதிரி எடுக்கும் இடம், எல்லைகள், நேரம் போன்ற விவரகளை தெளிவாக, விரிவாக விவரிக்க வேண்டும். கட்லா மீன் எடையை பாதிக்கக்கூடிய காரணிகள் நிறைய உள்ளன. மீனின் வயது, பால் (ஆண், பெண்), முதிர்ச்சி நிலை, என்ன வகையான உணவு அம்மீன்களுக்கு கிடைக்கின்றன, போன்றவை சில காரணிகளாகும். ஆகவே, தொகையை வரையறுக்கும்போது, மாதிருக்கு எடுக்கப்பட்ட மீன்கள் எவ்வாறு பிடிக்கப்பட்டன (உ.ம்., வலையா, தூண்டிலா?), எந்நேரத்தில் பிடிக்கப்பட்டன (உ.ம். வருடம், மாதம், தேதி, பொழுது), முதிர்ச்சியடைந் மீன்களா, ஆண் மீன்களா, பெண் மீன்களா, முதிர்ச்சி அடையாத மீன்களா, போன்ற அனைத்து எடையை பாதிக்கும் காரணிகளையும் தெளிவாக குறிப்பிடவேண்டும். இவ்வாறான வரையறுத்தல் ஆய்வை தொடங்குவதற்கு முன்பே செய்யப்படவேண்டிய ஒன்றாகும்.       .புள்ளியியல் தொகை இருவகைப் படும்:  முடிவுடைய தொகைகள்  மற்றும் முடிவில்லாத தொகைகள் .2.1.1 முடிவுடைய தொகை (Finite Population): ஒரு தொகையில் உள்ள அனைத்து தனித்தனி கண்டறியும் அளவுகளின் (individual observations) எண்ணிக்கை தெரியுமானால், அத்தொகை முடிவுடைய தொகையாகும். .உதரணமாக, ஓர் மீன் வளர்ப்புக் குட்டையில் 5000 கட்லா மீன்கள் இருக்குமேயானால், இந்த மீன்களின் எடைகளின் தொகை முடிவுடைய தொகை ஆகும். .2.1.2. முடிவில்லாத தொகை (Infinite Population): ஒரு தொகையில் உள்ள அனைத்து தனித்தனி கண்டறியும் அளவுகளின் எண்ணிக்கை தெரியாவிட்டலோ அல்லது எண்ணிக்கையிலடங்காத அளவு பெரிதாக இருந்தாலோ அத்தொகை முடிவில்லாத தொகை எனப்படும்.